ლუნდიშ უნივერსიტეტი

ლუნდიშ უნივერსიტეტი (შვედ. Lunds universitet, Universitas Lundensis ვარ-და Universitas Gothorum Carolina ლათინურო) — უნივერსიტეტი ნოღა ლუნდის, შვედეთიშ ობჟათე ნორთის. დირსხუ 1666 წანას დო ქიანას სიჯვეშათ მაჟირა უმაღალაშ ოგურაფალ დგჷმილს წჷმარინუანს.
ლუნდიშ უნივერსიტეტის შკვითი ფაკულტეტი რე (გეძინელი კამპუსეფი იდვალუაფუ მალმეს დო ჰელსინგბორგის), სოდე 34 ვითოშშე უმოსი სტუდენტი 50 გიშაკერძაფილ პროგრამაშ ფარგალეფს (სპეციალობათ) ეთმეჭოფუნს უმაღალაშ გონათუას. უნივერსიტეტის 800-შე უმოსი ოგურაფალი კურსი რე. ლუნდიშ უნივერსიტეტი Universitas 21-იშ მოსოფელიშ რშვილშა მიშმურს, ნამუთ თი უნივერსიტეტეფს აკმაშქვანს, სოდე ფართომასშტაბამი ომენცარე ხანდეფი მეურსუნ.

 ისტორია 
ნოღა ლუნდის ხანგჷრნძე ოგონათუე ისტორია უღჷ. დიო ხოლო ორდოიან შქა ოშწანურეფშე საოხვამე ცენტრის წჷმარინუანდჷ, სოდე დანიაშ არქიეპისკოპოსიშ რეზიდენცია რდჷ. 1085 წანას დუნარსხუა საკათედრო სკოლა მუმალი ოშურიელე პიჯეფს ზადუნდჷ. თე სკოლა ამდღარდღას სკანდინავიას უჯვეშაში რე.

 უნივერსიტეტიშ რჩქინელი მენცარეფი დო პროფესორ-პედაგოგეფი 
 იაკობ გეორგ აგარდი —  1854 წანაშე
 ანდერს გუსტავ დალბომი — 1830 წანაშე
 ნიკოლაი კორნეშ სქი ფონ კრეიტორი
 ემილ კნუტ ლუნდმარკი
 იოჰან-ვილჰლმ ცეტერშტედტი
 პონტუს ფალბეკი
 კარლ შარლიე
 პეტერ აბრაჰამ კრონგოლმი (1809—1879) — ისტორიაშ პროფესორი
 ჰენრიკ რეიტელდალი
 ედგარ კანტი

 რესურსეფი ინტერნეტის 
Lund University - ოფიციალური გვერდი
Lund University YouTube - Official YouTube Channel
Lund University Facebook - Official Facebook Page

კატეგორია:ლუნდიშ უნივერსიტეტი
კატეგორია:შვედეთიშ უმაღალაში ოგურაფუეფი